แนวโน้มหุ้นปรับขึ้น
นักวิเคราะห์ประเมินดัชนีเช้าวันนี้ปรับขึ้นต่อหลังทะลุ 1,570 จุดขึ้นมาได้ เก็งแบงก์ชาติลดดอกเบี้ยตามกระแสธนาคารกลางโลก
26 เม.ย. 2556

นักวิเคราะห์ประเมินดัชนีเช้าวันนี้ปรับขึ้นต่อหลังทะลุ 1,570 จุดขึ้นมาได้ เก็งแบงก์ชาติลดดอกเบี้ยตามกระแสธนาคารกลางโลก
นางภรณี ทองเย็น ผู้ช่วยกรรมการผู้อำนวยการสายงานวิจัย บล.เอเชียพลัส กล่าวว่า ตลาดหุ้นปรับขึ้นต่อจากวานนี้ที่วอลุ่มค่อนข้างดีและดัชนี SET ทะลุ 1,570 จุดได้อาจเดินหน้าต่อ ด้วยประเด็นหลักตลาดเก็งเรื่องการลดดอกเบี้ยตามกระแสธนาคารกลางโลก ซึ่งธนาคารกลางยุโรป(ECB)นำร่องไปแล้วว่าจะลดดอกเบี้ย ตามมาด้วยธนาคารกลางออสเตรเลีย 
ขณะที่ของไทยตอนนี้ธนาคารแห่งประเทศไทย(ธปท.)ถูกกดดันค่อนข้างมากให้รีบแก้ปัญหาบาทแข็ง เพราะฉะนั้นสิ่งที่จะทำได้เร็วที่สุดคือการลดดอกเบี้ย ขณะที่มาตรการที่ไปจัดการกับเงินทุนไหลเข้าตราสารหนี้ระยะสั้นก็เป็นอีกทางเลือกหนึ่ง แต่ตลาดตอนนี้ให้น้ำหนักเรื่องการลดดอกเบี้ยมากกว่า
วันนี้ให้แนวต้าน 1,580 จุด แต่อย่างไรก็ตาม หากมีการปรับลดดอกเบี้ยนโยบายก็จะกดดันกลุ่มแบงก์ อีกทั้งผลประกอบการออกไปหมดแล้ว แต่หุ้นรายตัวที่มี story ยังดี เช่น CPALL, UNIQ